Több bankszámlaszám feltüntetése a számlán

A számla kibocsátó adatait a felhasználó nem tudja módosítani a felületen, ezt kizárólag az üzemeltető tudja megtenni.
Normál esetben a számla fejléc adatai között szokott szerepelni egy bankszámlaszám is, ahova az utalásokat teljesíthetik a vevők.

Előfordulhat azonban, amikor egy bankszámlaszám kevés, ilyenkor a következő megoldások közül lehet választani:

Bankszámlaszámok a láblécben

Akár a fejlécben lévő bankszámlaszám meghagyásával, akár a törlése után a Törzsadatok → Bizonylat beállítások → Bizonylat lábléc menüpontban szerkeszthető mindegyik bizonylat alján, a láblécben megjelenő szöveg.
Ennek a mérete nincs korlátozva, bármennyi sorból állhat, így nagyon sok információt is fel lehet tüntetni.

Ha a fejlécben a Magyar formátumú bankszámlaszám szerepel, a láblécbe pedig egy nemzetközi formátumú a SWIFT és egyéb információkkal együtt, akkor ez egyszerű és jó megoldás szokott lenni.

Ennek egy speciális esete, amikor a láblécbe a Pénznemek megjegyzéseinek szövegét tüntetjük fel pénznemtől függően, Ebben az esetben a következő karaktersorozatot kell egy üres sorban elhelyezni a Bizonylat lábléc beállításokban:

<14>{penznem_megj}<8>

Bankszámlaszámok megjegyzésként

Amennyiben bizonylat készítéskor a felhasználó akarja kiválasztani a bizonylatra kerülő bankszámlaszámot, akkor azt megjegyzésként lehet megcsinálni.
A Törzsadatok → Pénzügyi → Megjegyzés sablon menüpontban létre kell hozni bankszámlaszámonként egy-egy megjegyzés mintát.

Mindegyik mintához egy-egy gomb fog tartozni bizonylat készítésekor, amivel ki-be lehet kapcsolni.

Bankszámlaszámok fizetési módok szerint automatikusan

Bankszámlaszámok bizonylat pénzneme szerint automatikusan